**Indokolás**

Szolnok Megyei Jogú Város Önkormányzatának 2020. évi költségvetéséről szóló 5/2020. (II.27.) önkormányzati rendelet módosításához:

**Általános indokolás**

A rendelet módosítására vonatkozó javaslat azokat az előirányzat módosításokat tartalmazza, amelyek a gazdálkodás során az intézményi és a hivatali hatáskörben javasolt előirányzat rendelkezésekkel függenek össze.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**A rendelet 1. §-ához**

Az Államháztartásról szóló törvény előírásainak megfelelően a különböző feladatokra átvett pénzeszközök a (2) bekezdésben felsorolt saját hatáskörű előirányzat módosításokkal együtt teremtik meg azoknak a feladatoknak a fedezetét, melyek a céljellegű előirányzatok rendelkezésre állása miatt a 2020. évi költségvetésben módosításokat eredményeznek.

Saját hatáskörben történnek az intézményi költségvetésből belső feladatokra történő átcsoportosítások.

**A rendelet 2. §-ához**

Egyéb előirányzat átcsoportosítások keretében kerül sor – a rendelkezésre jogosultak döntése alapján – a belső feladatokból intézményi, valamint intézményi költségvetésből belső feladatokra történő átcsoportosításokra. Ez utóbbiak jellemzője, hogy az átcsoportosítások az intézmények esetében – a megnövekedett feladatokhoz kapcsolódóan – támogatásnövekedést is jelentenek.

A költségvetés főösszegén belüli előirányzat átcsoportosítások meghatározott körét alkotják a céltartalékból (Működési költségvetési céltartaléka, Fejlesztési feladatok céltartaléka, Általános tartalék) lebontásra kerülő előirányzat rendezések.

**A rendelet 3. §-ához**

A rendelet hatálybalépéséről rendelkezik.